**ZMLUVA O DODANÍ ODPOČTOVÉHO INFORMAČNÉHO SYSTÉMU A POSKYTNUTÍ UŽÍVATEĽSKÝCH PRÁV**

**č. .../.../.../BVS** (ďalej len „**Zmluva**“)

uzatvorená podľa ustanovení § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) a podľa zákona č. 185/2015 Z.z. Autorský zákon v znení neskorších  
predpisov (ďalej len „**Autorský zákon**“)

**ČLÁNOK 1.**

**ZMLUVNÉ STRANY**

**1.1 Kupujúci:**

Obchodné meno: **Bratislavská vodárenská spoločnosť, a.s.**

Sídlo:Prešovská 48, 826 46 Bratislava

V zastúpení: vyplní obstarávateľ

IČO: 35 850 370

DIČ: 2020263432

IČ DPH: SK2020263432

Bankové spojenie: Všeobecná úverová banka, a.s.

Číslo účtu (IBAN): SK07 0200 0000 0000 0100 4062

SWIFT: SUBASKBX

Zápis: obchodný register Mestského súd Bratislava III, oddiel: Sa, vložka č. 3080/B

(ďalej len „**Kupujúci**“)

**1.2 Predávajúci:**

Obchodné meno: vyplní uchádzač

Sídlo: vyplní uchádzač

V zastúpení: vyplní uchádzač

IČO: vyplní uchádzač

DIČ: vyplní uchádzač

IČ DPH: vyplní uchádzač

Bankové spojenie: vyplní uchádzač

Číslo účtu (IBAN): vyplní uchádzač

SWIFT: vyplní uchádzač

Zápis: vyplní uchádzač

(ďalej len „**Predávajúci**“)

*V prípade, ak sa úspešným uchádzačom stane skupina dodávateľov podľa § 37 Zákona o verejnom obstarávaní (ďalej len „skupina dodávateľov“), uvedú sa identifikačné údaje vedúceho člena skupiny a tiež v rovnakom rozsahu identifikačné údaje ďalšieho/ďalších člena/členov skupiny dodávateľov a súčasne sa v úvode Zmluvy (pri označení jednotlivých členov skupiny dodávateľov na strane Predávajúceho) doplní nasledovný text:*

*„názov skupiny dodávateľov -* združenie/skupina dodávateľov bez právnej subjektivity, vytvorené na základe *„označenie zmluvy, napr. zmluva o združení“* zo dňa XX.XX.2024“

(Kupujúci a Predávajúci ďalej spolu len „**zmluvné strany**“ alebo jednotlivo „**zmluvná strana**“)

**PREAMBULA**

Zmluvné strany uzatvárajú túto Zmluvu v súlade s výsledkom rokovacieho konania so zverejnením, realizovaného podľa § 94 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (inde v Zmluve len „**Zákon o verejnom obstarávaní**“) na predmet nadlimitnej zákazky **„SMART VODOMERY“**, ktorého oznámenie o vyhlásení verejného obstarávania bolo uverejnené v Úradnom vestníku Európskej únie zo dňa vyplní obstarávateľ, pod č. vyplní obstarávateľ a vo Vestníku verejného obstarávania č. vyplní obstarávateľ zo dňa vyplní obstarávateľ pod zn.: vyplní obstarávateľ (ďalej len „**Zákazka**").

Táto Zmluva sa uzatvára na základe ponuky Predávajúceho, ktorá bola na základe kritéria na vyhodnotenie ponúk, stanoveného v postupe zadávania Zákazky, vyhodnotená ako úspešná a Kupujúci túto ponuku Predávajúceho prijal.

*V prípade, ak sa úspešným uchádzačom stane skupina dodávateľov, bude v Zmluve na tomto mieste uvedený nasledovný text:*

„Vedúci člen združenia/skupiny dodávateľov a člen/členovia združenia/skupiny dodávateľov sú zo všetkých záväzkov zo Zmluvy, vrátane záväzku nahradiť škodu, zaviazaní voči Kupujúcemu spoločne a nerozdielne. Ak združenie/skupina dodávateľov zanikne, Kupujúci bude oprávnený uplatniť si akékoľvek práva a nároky, vyplývajúce z tejto Zmluvy, u ktoréhokoľvek subjektu (ktoréhokoľvek člena združenia/skupiny dodávateľov), uvedeného na strane Predávajúcehov článku 1. tejto Zmluvy.“

**ČLÁNOK 2.**

**PREDMET ZMLUVY**

2.1 Predmetom tejto Zmluvy je záväzok Predávajúceho:

2.1.1 dodať Kupujúcemu odpočtový informačný systém **xxx**, prostredníctvom ktorého bude Kupujúci realizovať manažment odpočtov vodomerov, zakúpených na základe kúpnej zmluvy č. XXX (ďalej len „**Zmluva na nákup vodomerov**“), uzavretej medzi Kupujúcim a Predávajúcim ako výsledok postupu zadávania Zákazky a zabezpečiť Kupujúcemu používateľské práva k tomuto softvéru (licenciu) (inde v Zmluve len „**Tovar**“ alebo „**OIS**“);

2.1.2 zabezpečiť update, upgrade alebo akúkoľvek inú zmenu, úpravu či aktualizáciu OIS a to počas celej doby platnosti a účinnosti tejto Zmluvy;

2.1.3 vykonať školenie zamestnancov Kupujúceho o používaní OIS;

2.1.4 poskytovať Kupujúcemu technickú podporu k OIS

a záväzok Kupujúceho zaplatiť Predávajúcemu Kúpnu cenu podľa článku 4. tejto Zmluvy (ďalej len „**Predmet Zmluvy**“).

Bližšia špecifikácia Predmetu Zmluvy je uvedená v prílohe č. 1 tejto Zmluvy.

**ČLÁNOK 3.**

**DOBA PLATNOSTI A ÚČINNOSTI ZMLUVY, ČAS PLNENIA**

1. Táto Zmluva sa uzatvára na dobu určitú, a to **na dobu odo dňa nadobudnutia jej účinnosti do uplynutia** **12** (slovom: dvanásť) **rokov odo dňa prevzatia posledných objednaných vodomerov zo Zmluvy na nákup vodomerov** (t.j. odo dňa podpísania posledného preberacieho protokolu oprávnenou osobou Kupujúceho zo Zmluvy na nákup vodomerov)**, najdlhšie však na dobu 18 (slovom: osemnásť) rokov odo dňa nadobudnutia účinnosti Zmluvy.**

3.2 Predávajúci sa zaväzuje dodať Kupujúcemu OIS v lehote do XX (slovom: xxx) dní odo dňa nadobudnutia účinnosti tejto Zmluvy (ďalej len „Termín dodania“).

**ČLÁNOK 4.**

**KÚPNA CENA A PLATOBNÉ PODMIENKY**

1. Zmluvné strany sa dohodli na cene za Predmet Zmluvy vo výške **XX EUR bez DPH/kalendárny rok** (inde v Zmluve len „**Kúpna cena**“).

Kúpna cena zahŕňa všetky náklady Predávajúceho, súvisiace s poskytovaním Predmetu Zmluvy, vrátane prípadných nákladov tretích strán, nákladov spojených s inštaláciou OIS a zaškolením zamestnancov Kupujúceho, t.j. Kúpna cena predstavuje úplnú a konečnú cenu za Predmet Zmluvy a Predávajúci nemá nárok na úhradu akýchkoľvek iných nákladov, výdavkov, poplatkov a pod., ktoré mu z akéhokoľvek dôvodu vzniknú v súvislosti s plnením Predmetu Zmluvy.

4.2  Ku Kúpnej cene bude uplatnený režim DPH podľa právnej úpravy platnej ku dňu vzniku daňovej povinnosti.

4.3 Kúpna cena bude Kupujúcim Predávajúcemu uhradená, na základe faktúry, ktorú Predávajúci vystaví a doručí Kupujúcemu do 15.1. príslušného kalendárneho roka, za ktorý sa fakturuje, v sume vo výške zodpovedajúcej Kúpne cene podľa bodu 4.1 článku 4. tejto Zmluvy za kalendárny rok. Prvá faktúra na zaplatenie alikvotnej časti Kúpnej ceny, pre obdobie odo dňa podpísania Preberacieho protokolu do konca daného kalendárneho roka, bude Predávajúcim vystavená a doručená Kupujúcemu do 15. dňa kalendárneho mesiaca nasledujúceho po kalendárnom mesiaci, v ktorom prebehlo prevzatie OIS na základe Preberacieho protokolu.

1. Všetky faktúry budú Predávajúcim zasielané Kupujúcemu na e-mailovú adresu: [**e-infaktury@bvsas.sk**](mailto:e-infaktury@bvsas.sk)**.**
2. Za deň doručenia faktúry, ktorá bude vystavená po vecnej a formálnej stránke v súlade s podmienkami, stanovenými v tomto článku Zmluvy, sa považuje deň doručenia faktúry na e-mailovú adresu, uvedenú v bode 4.4 tohto článku Zmluvy. Faktúry doručené počas sviatkov a dní pracovného pokoja, resp. v pracovné dni po 16:00 hod., budú vždy považované za doručené najbližší nasledujúci pracovný deň.

Kupujúci nenesie zodpovednosť za nedoručenie faktúry zo strany Predávajúceho a ani nie je povinný o tejto skutočnosti Predávajúceho upovedomiť.

1. Faktúra musí obsahovať všetky náležitosti podľa zákona č. 222/2004 o dani z pridanej hodnoty v znení neskorších predpisov (ďalej len „**zákon o DPH**”), vrátane rozdelenia predmetu fakturácie na jednotlivé druhy dodaných tovarov a služieb v zmysle ustanovení § 74 ods. 1 písm. f) tohto zákona a v prípade prvej faktúry ako prílohu aj Preberací protokol, podpísaný Oprávnenou osobou Kupujúceho a potvrdenú objednávku, zaslanú Kupujúcim alebo vo faktúre bude uvedené číslo objednávky, pod ktorým ju Kupujúci eviduje.
2. Kupujúci podpisom tejto Zmluvy udeľuje Predávajúcemu súhlas k zasielaniu faktúr v elektronickej forme (v súlade s ustanovením § 71 ods. 1 písm. b) zákona o DPH).
3. V predmete e-mailu, ktorým bude elektronická faktúra zasielaná, musí byť (za účelom základnej identifikácie) uvedené slovo: „faktúra“, „invoice“, „dobropis“, „ťarchopis“; popri tomto označení môžu byť v predmete e-mailu uvedené aj ďalšie znaky, slúžiace k bližšej identifikácii (čísla alebo písmená).
4. Elektronická faktúra musí byť vystavená len vo formátoch súborov PDF, TIF, JPEG, BMP a nesmie byť zaheslovaná, zamknutá na tlačenie, ani komprimovaná.
5. Každý e-mail môže obsahovať v prílohe iba jednu elektronickú faktúru, pričom všetky dokumenty, ktoré sa prikladajú k faktúre (podľa bodu 4.6 tohto článku Zmluvy) musia byť zaslané v tom istom e-maile ako samotná faktúra. E-mail, ktorým bude zasielaná elektronická faktúra (prípadne spolu s ďalšími dokumentami) nesmie byť väčší než 20 MB.
6. Predávajúci je povinný zabezpečiť vierohodnosť pôvodu neporušenosť obsahu a čitateľnosť faktúry, vyhotovenej v elektronickej forme, v súlade s podmienkami zákona o DPH. Podpis faktúry kvalifikovaným elektronickým podpisom sa nevyžaduje.
7. V prípade, že faktúra:

- bude obsahovať nesprávne údaje, nesprávne fakturovanú cenu,

- nebude obsahovať všetky potrebné náležitosti (vrátane príloh) podľa tejto Zmluvy,

- nebude zabezpečená vierohodnosť jej pôvodu, neporušenosť obsahu a čitateľnosť a/alebo

- nebude zaslaná v súlade s podmienkami, dohodnutými v tejto Zmluve, je Kupujúci oprávnený vrátiť ju Predávajúcemu na doplnenie alebo opravu. Faktúra bude vrátená na emailovú adresu, z ktorej bola doručená, to neplatí ak Predávajúci v tomto bode Zmluvy stanoví inú/osobitnú adresu pre tento účel a to: **..........@............** *doplní uchádzač alebo bude vyznačený text odstránený*. V takom prípade sa zastaví plynutie lehoty splatnosti a nová lehota splatnosti začne plynúť dňom doručenia opravenej faktúry Kupujúcemu spôsobom, uvedeným v bode 4.13 tohto článku Zmluvy.

1. Lehota splatnosti faktúry je tridsať (30) dní odo dňa jej doručenia na e-mailovú adresu Kupujúceho, uvedenú v bode 4.4 tohto článku Zmluvy.
2. Kupujúci neposkytuje zálohy ani preddavky na Kúpnu cenu.
3. Platobná povinnosť Kupujúceho sa považuje za splnenú v deň, kedy bude uhrádzaná suma odpísaná z účtu Kupujúceho.

4.17 V prípade, ak kedykoľvek po uzavretí Zmluvy nastanú u Predávajúceho dôvody na zrušenie registrácie pre DPH v zmysle príslušnej právnej úpravy alebo bude Predávajúci zverejnený v príslušnom zozname osôb, vedenom Finančným riaditeľstvom SR, je Predávajúci povinný o tejto skutočnosti Kupujúceho bez zbytočného odkladu informovať. V prípade porušenia povinnosti podľa predchádzajúcej vety vzniká Kupujúcemu právo na náhradu škody, ktorá mu vznikne v dôsledku porušenia oznamovacej povinnosti, najmä na náhradu DPH.

4.18 V prípade, že bankový účet Predávajúceho, uvedený v článku 1. tejto Zmluvy, nebude ku dňu vystavenia faktúry zverejnený v zozname bankových účtov Predávajúceho používaných na podnikanie na webovom sídle Finančného riaditeľstva Slovenskej republiky (ďalej len „**zoznam**“ a „**FR**“), je Kupujúci oprávnený uhradiť fakturovanú sumu na bankový účet (v prípade viacerých účtov na ktorýkoľvek účet), ktorý je zverejnený v predmetnom zozname. V prípade, že ku dňu vystavenia faktúry nebude v zozname na webovom sídle FR zverejnený žiadny bankový účet Predávajúceho používaný na podnikanie, je Kupujúci oprávnený uhradiť Predávajúcemu fakturovanú sumu bez DPH a príslušnú DPH uhradiť na číslo účtu správcu dane, vedené pre Predávajúceho. V uvedených prípadoch sa takto vykonanou úhradou považuje záväzok Kupujúceho uhradiť Kúpnu cenu za splnený a Predávajúci nemá nárok žiadať od Kupujúceho ďalšie finančné plnenia.

**ČLÁNOK 5.**

**PODMIENKY PLNENIA A DODANIA PREDMETU ZMLUVY**

5.1 Predávajúci je povinný plniť Predmet Zmluvy v rozsahu a kvalite, dohodnutej touto Zmluvou, a to najmä z hľadiska jeho úplnosti, prevádzkovej spôsobilosti a spoľahlivosti.

5.2 Predávajúci je v plnom rozsahu zodpovedný za konanie, resp. nekonanie ktoréhokoľvek svojho pracovníka tak, akoby toto konanie (resp. nekonanie) bolo konaním samotného Predávajúceho. Pre účely tejto Zmluvy sa pod pojmom pracovníci Predávajúceho rozumejú všetky osoby, vystupujúce pri plnení Zmluvy na strane Predávajúceho, pričom sa týmto pojmom súhrnne označujú zamestnanci Predávajúceho a/alebo subdodávateľa, alebo osoby v obdobnom pomere k Predávajúcemu a/alebo subdodávateľovi, alebo akékoľvek tretie osoby konajúce v mene Predávajúceho a/alebo subdodávateľa.

5.3 V prípade, ak Predávajúci preukázal splnenie niektorej z podmienok účasti alebo požiadaviek na predmet zákazky, stanovených Kupujúcemu v oznámení o vyhlásení verejného obstarávania a v súťažných podkladoch inou osobou, je povinný pri plnení tejto Zmluvy skutočne používať kapacity osoby, ktorej spôsobilosť využil na preukázanie splnenia danej podmienky. Predávajúci je povinný na vyzvanie Kupujúceho preukázať, najneskôr do desiatich dní, že dodáva Tovar prostredníctvom osoby, ktorej kapacitami preukázal splnenie niektorej z vyššie uvedených podmienok, resp. požiadaviek, stanovených Kupujúcim v procese zadávania Zákazky.

5.4 OIS je považovaný za riadne dodaný a odovzdaný po kumulatívnom splnení nasledovných podmienok:

5.4.1 po jeho inštalácii na základe licenčného kľúča a zabezpečení prístupu na stiahnutie aktuálnej verzie OISu, dodaného Predávajúcim;

5.4.2 po vykonaní školenia zamestnancov Kupujúceho a odovzdaní požadovanej dokumentácie v rozsahu podľa prílohy č. 1 tejto Zmluvy;

5.4.3 po úspešnom zrealizovaní odpočtu z náhodne vybraných 100 (slovom: jednosto) kusov vodomerov a

5.4.4 po podpísaní preberacieho protokolu (inde v Zmluve len „**Preberací protokol**“) Oprávnenou osobou Kupujúceho bez zbytočného odkladu po splnení podmienok podľa bodov 5.1.1 až 5.1.3 tohto bodu Zmluvy.

5.5 Kupujúci sa zaväzuje, že:

5.5.1 OIS bude užívať s odbornou starostlivosťou a v súlade s odporúčaniami, návodmi, príručkami a licenčnými podmienkami výrobcu OIS.

5.5.2 oznámi Predávajúcemu prostredníctvom jeho Oprávnenej osoby prípadné vady OIS.

5.6 Predávajúci podpisom tejto Zmluvy vyhlasuje, že:

* si je vedomý skutočnosti, že Kupujúci je prevádzkovateľom prvkov kritickej infraštruktúry v zmysle zákona č. 45/2011 Z.z. o kritickej infraštruktúre v znení neskorších predpisov (ďalej len „**zákon o KI**“) a tiež prevádzkovateľom základnej služby, ktorá je prvkom kritickej infraštruktúry alebo je k nemu priamo pripojená v zmysle zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov (ďalej len „**zákon o KB**“).
* je oboznámený s povinnosťami, ktoré Kupujúcemu vyplývajú zo zákona o KI, zákona o KB, zo Zákona o ochrane osobných údajov, ako aj ostatných súvisiacich všeobecne záväzných právnych predpisov a zaväzuje sa poskytovať plnenie Zmluvy pre Kupujúceho tak, aby zo strany Kupujúceho nedochádzalo k porušovaniu vyššie uvedených predpisov.

Predávajúci sa zaväzuje počas trvania Zmluvy dodržiavať všetky bezpečnostné opatrenia a notifikačné povinnosti podľa zákona o KB. Súčasne je povinný poskytnúť Kupujúcemu maximálnu súčinnosť pri zabezpečovaní preventívnej ochrany kybernetickej bezpečnosti, odhaľovaní kybernetických incidentov, odstraňovaní a zmierňovaní následkov kybernetických incidentov a to v s ohľadom na rozsah plnenia poskytovaného na základe tejto Zmluvy. Povinnosť súčinnosti podľa tohto ustanovenia sa vzťahuje aj na subjekty, poskytujúce ochranu kybernetickej bezpečnosti pre Kupujúceho. V prípade, že v dôsledku porušenia tejto povinnosti zo strany Predávajúci a vznikne Kupujúcemu škoda, je Predávajúci povinný nahradiť Kupujúcemu vzniknutú škodu v plnej výške.

**ČLÁNOK 6.**

**PODMIENKY UDELENIA LICENCIE**

1. Predávajúci vyhlasuje, že je nositeľom autorských práv k OIS, resp. má všetky potrebné oprávnenia na udelenie licencie alebo sublicencie na používanie OIS Kupujúcemu podľa tohto článku Zmluvy.
2. Predávajúci podpisom tejto Zmluvy, v súlade s Autorským zákonom, udeľuje Kupujúcemu nevýhradnú, vecne, územne neobmedzenú licenciu na použitie OIS (ako celku a tiež jeho jednotlivých častí), vrátane k nemu prislúchajúcej dokumentácie, časovo neobmedzenú/obmedzenú na dobu trvania tejto Zmluvy, na základe ktorej je Kupujúci oprávnený OIS používať pre svoje potreby, za účelom plnenia povinností, vyplývajúcich pre Kupujúceho z osobitných právnych predpisov alebo za účelom plnenia povinností, vzniknutých alebo vyplývajúcich pre Kupujúceho z právnych vzťahov, založených medzi Kupujúcim a tretími osobami za účelom výkonu jeho vlastných obchodných aktivít/procesov, ako aj pre účely, ktorým OIS vzhľadom na jeho predmet a funkčnosť obvykle slúži alebo na ktoré bol podľa Zmluvy poskytnutý a dodaný, a to na neobmedzenom počte mobilných zariadení a/alebo počítačov vo vlastníctve a/alebo používaní Kupujúceho, resp. v požadovanom počte zariadení s anténami (rádioprijímačov) podľa prílohy č. 1 tejto Zmluvy (ďalej len „**Licencia**“).
3. Kupujúci je v rámci poskytnutej Licencie oprávnený použiť OIS (i) spôsobmi v súlade s dodanou používateľskou dokumentáciou, (ii) spôsobmi, na ktoré boli zamestnanci, spolupracujúce osoby alebo užívatelia na strane Kupujúceho vyškolení Predávajúcim, (iii) pre účely jeho inštalácie, spustenia alebo zobrazenia na technickom vybavení, zabezpečenom Kupujúcim. Na základe poskytnutej Licencie sú OIS oprávnení používať koncoví užívatelia na strane Kupujúceho, najmä zamestnanci Kupujúceho, vrátane dočasne pridelených zamestnancov alebo spolupracujúce osoby, prostredníctvom ktorých alebo v súčinnosti s ktorými Kupujúci vykonáva predmet podnikania/obchodné procesy.
4. Kupujúci si vyhradzuje vlastníctvo k akýmkoľvek dátam, bezpečnostným elementom, bezpečnostným kľúčom, informáciám, textom, nákresom a iným dátam, ktoré boli poskytnuté Predávajúcemu zo strany Kupujúceho pre účely plnenia Predmetu Zmluvy na hmotnom alebo elektronickom nosiči alebo ktoré Predávajúci generoval, zbieral, spracovával, zálohoval, ukladal do databázy, extrahoval z databázy alebo prenášal v súvislosti s plnením Predmetu Zmluvy (ďalej spoločne len „**Dáta**“). Na základe požiadavky Kupujúceho a podľa jeho inštrukcií sa Predávajúci zaväzuje (i) odovzdať príslušné Dáta Kupujúcemu vo forme ním požadovanej alebo (ii) príslušné Dáta zničiť. Povinnosť Predávajúceho podľa tohto bodu Zmluvy trvá aj po skončení Zmluvy.

6.5 Osobitné práva k akejkoľvek databáze podľa § 135 a nasl. Autorského zákona, ktorá obsahuje akékoľvek Dáta a ktorú Predávajúci vytvoril, dodal alebo umožnil používať Kupujúcemu v rámci alebo za účelom plnenia Predmetu Zmluvy, vykonáva Kupujúci, nakoľko taká databáza bola vytvorená z iniciatívy, na podnet, účet a zodpovednosť Kupujúceho. Ak je alebo bude taká databáza v dispozícii Predávajúcemu, zaväzuje sa Predávajúci odovzdať kópiu takej databázy Kupujúcemu, a to najneskôr do piatich (5) pracovných dní odo dňa doručenia písomnej výzvy Kupujúceho na jej odovzdanie. V rámci výkonu práv Kupujúceho k databáze je Kupujúci oprávnený bez ďalšieho súhlasu zo strany Predávajúceho používať príslušnú databázu vrátane zmeny jej obsahu, vykonávať trvalé alebo dočasné vyhotovenie rozmnoženiny príslušnej databázy prenesením celého obsahu databázy alebo akejkoľvek jej časti na iný nosič akýmkoľvek prostriedkom v akejkoľvek forme (extrakciu databázy), resp. vykonávať reutilizáciu príslušnej databázy, resp. Kupujúci je oprávnený udeliť tretej osobe súhlas na extrakciu alebo reutilizáciu celého obsahu príslušnej databázy alebo akejkoľvek jej časti; za tým účelom sa Predávajúci zaväzuje umožniť Kupujúcemu prístup k databáze sprístupnením prístupových dát (údajov, kódov, hesiel), ak je to potrebné pre výkon práva k databáze Kupujúcim.

1. Odplata za poskytnutie Licencie podľa tohto článku Zmluvy je už zahrnutá v Kúpnej cene, z toho dôvodu Predávajúci nemá nárok na žiadne ďalšie plnenie v súvislosti s poskytnutím Licencie, podľa tejto Zmluvy.
2. V prípade, ak by došlo k zániku Licencie z akýchkoľvek dôvodov, ktoré neležia na strane Kupujúceho, Predávajúci sa zaväzuje obnoviť Licenciu pre Kupujúceho za nezmenených podmienok. Za toto obnovenie Licencie nemá Predávajúci nárok na ďalšiu odplatu, odplata za obnovenie Licencie je zahrnutá v Kúpnej cene.
3. V prípade zániku Kupujúceho prechádzajú práva a povinnosti, vyplývajúce z tejto Zmluvy na jeho právneho nástupcu.
4. Ustanovenia tohto článku Zmluvy sa obdobne použijú aj na akékoľvek softvérové riešenie, ktoré bolo výsledkom update, upgrade alebo akejkoľvek inej zmeny, úpravy, aktualizácie alebo zmeny nastavenia funkcií OIS v rámci plnenia Predmetu Zmluvy.

**ČLÁNOK 7.**

**ZODPOVEDNOSŤ ZA VADY A ZA ŠKODU**

1. Predávajúci sa zaväzuje plniť Predmet Zmluvy s náležitou starostlivosťou a odbornosťou, v súlade s požiadavkami Kupujúceho za súčasného dodržiavania dohodnutých termínov.

7.2 Predávajúci zodpovedá za všetky vady, ktoré má Predmet Zmluvy v čase jeho dodania Kupujúcemu a za vady, ktoré sa vyskytnú v záručnej dobe podľa tohto článku Zmluvy.

1. Ak má Predmet Zmluvy v čase jeho dodania zjavné vady a Kupujúci tieto vady pri preberaní zistí, je oprávnený Predmet Zmluvy (jeho časť) neprevziať a požadovať jeho dodanie bez vád a to v dodatočnej primeranej lehote, stanovenej Kupujúcim. O tejto skutočnosti spíšu zmluvné strany protokol v dvoch (2) vyhotoveniach, pričom jedno (1) vyhotovenie tohto protokolu bude odovzdané Kupujúcemu.

7.4 Predávajúci preberá vo vzťahu ku Kupujúcemu záruku, že Predmet Zmluvy si počas záručnej doby zachová dohodnuté vlastnosti a bude slúžiť účelu, na ktorý bol Predávajúcim podľa Zmluvy poskytnutý (záruka). Pre vylúčenie akýchkoľvek pochybností sa Zmluvné strany dohodli, že Predávajúci v rámci poskytnutej záruky zodpovedá aj za vady spôsobené vadami dodaného softvéru tretej osoby, ktorý je/bude súčasťou OIS; v tom prípade sa Predávajúci zaväzuje uplatňovať akékoľvek vady dodaného softvéru tretej osoby v mene Kupujúceho u výrobcu alebo dodávateľa softvéru.

7.5 Predávajúci poskytuje Kupujúcemu záruku na OIS na dobu platnosti a účinnosti tejto Zmluvy.

Záručná doba začína plynúť odo dňa podpísania Preberacieho protokolu Oprávnenou osobou Kupujúceho.

Plynutie záručnej doby podľa podbodu 7.5.1 sa preruší na čas, po ktorý Kupujúci nemohol danú časť Predmetu Zmluvy užívať riadne v dôsledku vád, za ktoré zodpovedá Predávajúci.

7.6 Ak má Predmet Zmluvy vady, Kupujúci je oprávnený od Predávajúceho požadovať odstránenie vád jedným z nižšie uvedených spôsobov (podľa výberu Kupujúceho):

a) dodaním nového náhradného Predmetu Zmluvy (jeho časti);

b) dodaním chýbajúcej časti Predmetu Zmluvy a/alebo dokladov;

c) odstránením právnych vád Predmetu Zmluvy,

d) odstránením vád opravou, ak sú vady odstrániteľné,

7.7 Kupujúci je povinný zistené vady reklamovať u Predávajúceho bez zbytočného odkladu potom, čo sa o vade dozvedel a to písomne na e-mailovú adresu Predávajúceho: **..........@............** doplní uchádzač, spolu so stručným popisom vád a voľbou nároku, ktorý si Kupujúci vo vzťahu k vade uplatňuje. Zmluvné strany sa dohodli, že Predávajúci je povinný poskytnúť Kupujúcemu ním zvolené plnenie.

7.8 Kupujúci je oprávnený požadovať od Predávajúceho bezplatné odstránenie vady v lehote 15 (slovom: pätnástich) kalendárnych dní odo dňa jej oznámenia, ak sa Zmluvné strany nedohodnú inak.

7.9 Predávajúci nezodpovedá za vady, ktoré vznikli nesprávnym alebo neoprávneným používaním alebo nesprávnou obsluhou v rozpore s dodanou dokumentáciou, inštrukciami Predávajúceho alebo v rozpore s Licenciou, udelenou Predávajúcim na základe Zmluvy.

7.10 V prípadoch neupravených v tomto článku Zmluvy sa bude postupovať podľa ustanovení § 422 a nasl. Obchodného zákonníka.

1. V súvislosti s odstránením vád plnenia nemá Predávajúci nárok na náhradu akýchkoľvek nákladov s tým spojených.
2. Nároky z vád podľa tohto článku Zmluvy sa nedotýkajú ostatných nárokov Kupujúceho s tým spojených, najmä na náhradu škody a zaplatenie zmluvnej pokuty podľa tejto Zmluvy.
3. Záručné podmienky podľa toho článku Zmluvy sa nevzťahujú na riešenie incidentov podľa prílohy č. 1 tejto Zmluvy.
4. Ak vznikne Kupujúcemu škoda na veciach, právach alebo iných majetkových hodnotách v dôsledku porušenia povinností, uvedených v tejto Zmluve zo strany Predávajúceho, je Predávajúci za tieto škody zodpovedný a je povinný Kupujúcemu vzniknuté škody nahradiť. Škoda sa nahrádza v peniazoch a v plnej výške.
5. Ak škodu spôsobila tretia osoba, ktorej Predávajúci zveril plnenie svojej povinnosti, za škodu zodpovedá Predávajúci.
6. Zodpovednosť za škodu spôsobenú porušením povinností v súvislosti s touto Zmluvou ktoroukoľvek zmluvnou stranou sa spravuje ustanoveniami § 373 a nasl. Obchodného zákonníka a ďalšími právnymi predpismi o náhrade škody.

**ČLÁNOK 8.**

**SANKCIE**

1. Sankcie podľa tejto Zmluvy hradí povinná strana nezávisle od toho, či a v akej výške vznikne inej zmluvnej strane škoda. Zmluvné strany sa dohodli, že oprávnená strana si môže nárokovať popri sankcii nárok na náhradu škody v plnom rozsahu.
2. V prípade omeškania Kupujúceho s úhradou faktúry je Predávajúci oprávnený fakturovať Kupujúcemu úrok z omeškania v zmysle ustanovení Obchodného zákonníka. Predávajúci sa zaväzuje, že žiadne iné sankcie voči Kupujúcemu v prípade omeškania podľa predchádzajúcej vety tohto bodu Zmluvy neuplatní.
3. V prípade, že Predávajúci nedodá OIS bez akýchkoľvek vád v Termíne dodania, má Kupujúci právo uplatniť si u Predávajúceho nárok na zaplatenie zmluvnej pokuty vo výške 500,- EUR (slovom: päťsto eur), za každý aj začatý kalendárny deň omeškania.
4. Za porušenie povinnosti odstrániť vadu v lehote a za podmienok podľa článku 7. bod 7.8 Zmluvy, má Kupujúci právo uplatniť si u Predávajúceho nárok na zaplatenie zmluvnej pokuty, jednotlivo za každý prípad porušenia tejto povinnosti vo výške 500,- EUR (slovom: päťsto eur), za každý aj začatý deň omeškania s odstránením vady.
5. V prípade nedodržania reakčnej doby, resp. doby riešenia incidentov v rámci poskytovania podpory podľa prílohy č. 1 tejto Zmluvy je Kupujúci oprávnený uplatniť si voči Predávajúcemu nárok na zaplatenie zmluvnej pokuty vo výške 200,- EUR (slovom: dvesto eur), a to za každú začatú hodinu (pri nedodržaní reakčnej doby), resp. každý začatý deň (pri nedodržaní doby riešenia) omeškania Predávajúceho. Predávajúci však nie je v omeškaní, pokiaľ nemohol poskytnúť podporu v dôsledku omeškania Kupujúceho so splnením jeho zodpovedajúcej povinnosti podľa Zmluvy.
6. V prípade, ak Predávajúci poverí časťou plnenia Zmluvy subdodávateľa v rozpore s podmienkami, uvedenými v článku 10. tejto Zmluvy, je Kupujúci oprávnený uplatniť si u Predávajúceho nárok na zaplatenie zmluvnej pokuty vo výške 10.000,- EUR (slovom: desaťtisíc eur) za každé jedno porušenie.
7. V prípade, ak dôjde k porušeniu povinnosti Predávajúceho, týkajúcej sa ochrany, spracúvania a bezpečnosti osobných údajov a dôverných informácií podľa článku 12. tejto Zmluvy, je Kupujúci oprávnený uplatniť si voči Predávajúcemu preukázateľnú škodu. V prípade, že škodu nie je možné finančne vyjadriť (napr. § 17, § 44 Obchodného zákonníka), je Predávajúci povinný uhradiť Kupujúcemu zmluvnú pokutu vo výške 20.000,- EUR (slovom: dvadsaťtisíc eur) za každý jednotlivý prípad.
8. Okrem vyššie uvedených nárokov na zaplatenie zmluvných pokút, je Kupujúci oprávnený požadovať od Predávajúceho, v prípade porušenia niektorej z ostatných povinností Predávajúceho podľa tejto Zmluvy (ak porušenie tejto povinnosti nie je sankcionované inou zmluvnou pokutou), zaplatenie zmluvnej pokuty: (i) vo výške 200,- EUR (slovom: dvesto eur) za každý aj začatý deň omeškania Predávajúceho so splnením niektorej z povinností podľa tejto Zmluvy (pri tých povinnostiach, pri ktorých je možné omeškanie) až do jej riadneho splnenia, alebo (ii) vo výške 5.000,- EUR (slovom: päťtisíc eur), pri tých povinnostiach, pri ktorých porušenie nie je možné napraviť dodatočným riadnym plnením zo strany Predávajúceho.
9. Predávajúci sa zaväzuje, že svoje pohľadávky voči Kupujúcemu nepostúpi (ani s nimi nebude inak obchodovať) tretej strane bez predchádzajúceho písomného súhlasu Kupujúceho. V prípade porušenia tohto záväzku je Predávajúci povinný uhradiť Kupujúcemu zmluvnú pokutu vo výške 20 % z hodnoty pohľadávky, ktorú postúpil. Pre vylúčenie akýchkoľvek pochybností týmto nie je dotknutá neplatnosť takéhoto úkonu. Právo Kupujúceho na náhradu škody tým nie je dotknuté.
10. Dlžník sa zaväzuje zmluvnú sankciu uhradiť veriteľovi do 14 (slovom: štrnástich) pracovných dní odo dňa doručenia faktúry vystavenej veriteľom. Čiastka zmluvnej sankcie bude uhradená bezhotovostným prevodom. Údaje pre vykonanie bezhotovostného prevodu oznámi veriteľ dlžníkovi v písomnom uplatnení sankcie.
11. Základom pre výpočet úrokov z omeškania a zmluvných pokút podľa tohto článku tejto Zmluvy sú ceny bez DPH.

**ČLÁNOK 9.**

**ZÁBEZPEKA**

1. Zmluvné strany sa dohodli, že v prípade porušenia povinnosti Predávajúceho riadne plniť Predmet Zmluvy, ako aj všetky záväzky, vyplývajúce mu zo Zmluvy a tiež v prípade nárokov/pohľadávok Kupujúceho voči Predávajúcemu, vzniknutých zo Zmluvy počas doby trvania Zmluvy, ako aj po jej ukončení alebo v súvislosti so Zmluvou, a to najmä v prípade vzniku nároku:

* na zmluvnú pokutu;
* na náhradu škody;
* na vydanie bezdôvodného obohatenia;

je Kupujúci oprávnený použiť zábezpeku, poskytnutú Kupujúcemu na základe Zmluvy na nákup vodomerov a to podľa podmienok, upravených v článku 9. Zmluvy na nákup vodomerov (ďalej len „**Zábezpeka**“). Kupujúci je oprávnený použiť Zábezpeku (alebo jej časť) na uspokojenie akýchkoľvek nárokov/pohľadávok (splatných aj nesplatných) voči Predávajúcemu, vyplývajúcich zo Zmluvy (včítane ich príslušenstva).

**ČLÁNOK 10.**

**SUBDODÁVATELIA, REGISTER PARTNEROV VEREJNÉHO SEKTORA**

**Subdodávatelia**

* 1. Pre účely tohto článku sa pod pojmom „priamy subdodávateľ“ rozumie subdodávateľ v zmysle § 2 ods. 5 Zákona o verejnom obstarávaní.
  2. Predávajúci zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich priamych subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Predávajúceho. Súhlas Kupujúceho s uzatvorením akejkoľvek zmluvy s priamym subdodávateľom a ani jej uzatvorenie nezbavuje Predávajúceho žiadneho z jeho záväzkov, vyplývajúcich z tejto Zmluvy.
  3. Predávajúci je oprávnený a zároveň povinný plniť predmet tejto Zmluvy sám alebo prostredníctvom priamych subdodávateľov, ktorí sú uvedení v zozname priamych subdodávateľov, ktorý tvorí prílohu č. 2 – Zoznam priamych subdodávateľov tejto Zmluvy (ďalej aj len „**Zoznam priamych subdodávateľov**“ alebo „**Príloha č. 2**“) alebo ktorí boli odsúhlasení Kupujúcim v zmysle bodov 10.4, 10.5 alebo 10.6 tohto článku Zmluvy.
  4. Predávajúci je oprávnený počas trvania tejto Zmluvy zmeniť priameho subdodávateľa, uvedeného v Zozname priamych subdodávateľov alebo doplniť nového priameho subdodávateľa do Zoznamu priamych subdodávateľov len s predchádzajúcim písomným súhlasom Kupujúceho. V písomnej žiadosti o udelenie súhlasu je Predávajúci povinný uviesť všetky údaje, uvedené v Zozname priamych subdodávateľov. Kupujúci písomne upovedomí Predávajúceho o svojom rozhodnutí v lehote do 10 (slovom: desiatich) kalendárnych dní odo dňa obdržania úplnej žiadosti o súhlas, v ktorom, v prípade neudelenia súhlasu, uvedie príslušné dôvody.
  5. Ak Kupujúci zistí, že priamy subdodávateľ nie je schopný plniť si svoje záväzky alebo nevykonáva príslušnú časť plnenia riadne, môže od Predávajúceho okamžite požadovať náhradu za priameho subdodávateľa. Predávajúci je povinný žiadosti o náhradu vyhovieť najneskôr do 30 (slovom: tridsiatich) dní odo dňa doručenia žiadosti Kupujúceho, inak sa má za to, že príslušný predmet plnenia bude plniť sám. Požiadavka Kupujúceho na zmenu priameho subdodávateľa podľa tohto bodu Zmluvy, nemá vplyv na povinnosť Predávajúceho plniť predmet Zmluvy riadne a včas.
  6. Ak počas plnenia tejto Zmluvy dôjde k zmene v priamych subdodávateľoch, Predávajúci je povinný predložiť Kupujúcemu aktuálny Zoznam priamych subdodávateľov do 5 (slovom: piatich) pracovných dní odo dňa uzatvorenia zmluvy s novým priamym subdodávateľom (doplnenie priameho subdodávateľa do zoznamu priamych subdodávateľov) alebo odo dňa skončenia zmluvy s priamym subdodávateľom (vynechanie priameho subdodávateľa zo zoznamu priamych subdodávateľov bez náhrady). Aktuálny zoznam priamych subdodávateľov bude predložený v rozsahu podľa Prílohy č. 2. Na požiadanie Kupujúceho je Predávajúci povinný Kupujúcemu preukázať deň uzatvorenia zmluvy s novým priamym subdodávateľom alebo deň skončenia zmluvy s priamym subdodávateľom, predložením originálu príslušnej zmluvy alebo dokumentu o ukončení zmluvy, do 5 (slovom: piatich) pracovných dní odo dňa doručenia žiadosti.
  7. Predávajúci je povinný písomne oznámiť Kupujúcemu akúkoľvek zmenu údajov o priamom subdodávateľovi, a to najneskôr do 10 (slovom: desiatich) dní od kedy sa o zmene dozvedel. Pod pojmom údaje o priamom subdodávateľovi sa rozumie údaje uvedené v Prílohe č. 2, zmena právnej formy priameho subdodávateľa, zmena základného imania priameho subdodávateľa, začatie konkurzného konania, reštrukturalizačného konania alebo likvidácie priameho subdodávateľa.
  8. Predávajúci je povinný pri výbere subdodávateľov rešpektovať článok 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov na plnenie viac ako 10 % z hodnoty zákazky: a) ruským občanom, spoločnostiam, subjektom alebo orgánom sídliacim v Rusku, b) spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a c) osobám, ktoré v ich mene alebo na základe ich pokynov predkladajú ponuku alebo plnia zákazku. Za týmto účelom Predávajúci (v rámci inštitútu poskytnutia riadnej súčinnosti na uzavretie zmluvy podľa § 56 ods. 10 Zákona o verejnom obstarávaní) predloží k podpisu Zmluvy spolu so zoznamom subdodávateľov aj čestné vyhlásenie, že vyššie uvedené skutočnosti overil pri navrhovaných priamych subdodávateľoch a ani jeden z navrhnutých priamych subdodávateľov nespĺňa vyššie uvedené skutočnosti.

**Register partnerov verejného sektora**

* 1. Pre účely tohto článku sa pod pojmom „subdodávateľ v ktoromkoľvek rade“ rozumie subdodávateľ v zmysle § 2 ods. 1 písm. a) bod 7. zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o RPVS**“), ktorý je partnerom verejného sektora.
  2. Predávajúci vyhlasuje, že ku dňu podpísania Zmluvy a počas celej doby jej platnosti a účinnosti:
     1. je/bude zapísaný v registri partnerov verejného sektora v zmysle Zákona o RPVS,
     2. každý jeho priamy subdodávateľ, ktorý je partnerom verejného sektora a subdodávateľ v ktoromkoľvek rade, je/bude zapísaný v registri partnerov verejného sektora,
     3. jeho konečným užívateľom výhod, zapísaným v registri partnerov verejného sektora a ani konečným užívateľom výhod jeho priameho subdodávateľa, ktorý je partnerom verejného sektora a ani subdodávateľa v ktoromkoľvek rade, nie je/nebude osoba uvedená v § 11 ods. 1 písm. c) Zákona o verejnom obstarávaní,
     4. má/bude mať ako partner verejného sektora alebo má/bude mať osoba, ktorá plní povinnosti oprávnenej osoby pre Predávajúceho v zmysle § 2 ods. 7 písm. c) Zákona o RPVS (ďalej len „**oprávnená osoba v zmysle RPVS**“), splnené všetky povinnosti, ktoré pre Predávajúceho ako partnera verejného sektora alebo pre oprávnenú osobu v zmysle RPVS vyplývajú zo Zákona o RPVS.
  3. Predávajúci je povinný Kupujúcemu písomne oznámiť jeho výmaz z registra partnerov verejného sektora alebo, že jeho konečným užívateľom výhod, zapísaným v registri partnerov verejného sektora, sa stala osoba uvedená v § 11 ods. 1 písm. c) Zákona o verejnom obstarávaní, najneskôr do 5 (slovom: piatich) dní odo dňa vykonania výmazu z registra partnerov verejného sektora alebo okamihu, kedy sa jeho konečným užívateľom výhod stala osoba uvedená v § 11 ods. 1 písm. c) Zákona o verejnom obstarávaní.
  4. Po dobu omeškania Predávajúceho ako partnera verejného sektora alebo oprávnenej osoby v zmysle RPVS so splnením niektorej povinnosti podľa Zákona o RPVS, Kupujúci nie je v omeškaní s plnením podľa tejto Zmluvy až do splnenia povinnosti Predávajúceho, resp. oprávnenej osoby v zmysle RPVS.

**ČLÁNOK 11.**

**DORUČOVANIE**

1. Všetky oznámenia a žiadosti podľa Zmluvy budú urobené v písomnej forme a budú doručené osobne, kuriérom alebo doporučenou poštou príslušnej zmluvnej strane. Za zachovanie písomnej formy sa považuje aj odoslanie žiadosti o vybavenie reklamácie či iných písomností, zasielaných e-mailom podľa Zmluvy na e-mailové adresy, uvedené v Zmluve.
2. Takéto oznámenia, žiadosti a zasielané dokumenty sa budú považovať za doručené:
   1. momentom odovzdania písomnosti osobe oprávnenej prijímať písomnosti za túto zmluvnú stranu na príslušnej adrese alebo momentom odmietnutia prevzatia (v prípade osobného doručenia a doručenia kuriérom) oprávneným zástupcom zmluvnej strany alebo
   2. uplynutím 5. (slovom: piateho) kalendárneho dňa od ich odoslania (v prípade doručovania doporučenou poštou);
   3. písomnosť doručovaná elektronickou poštou (e-mailom) sa považuje za doručenú dňom preukázateľného odoslania písomnosti druhej zmluvnej strane, ktorej je adresovaná, a to na e-mailovú adresu, ktorú táto zmluvná strana na doručovanie určila.
3. Oznámenia, žiadosti a dokumenty, doručené zmluvnej strane počas sviatkov a dní pracovného pokoja, resp. v pracovné dni po 16:00 hod., budú vždy považované za doručené najbližší nasledujúci pracovný deň.
4. Oznámenia, žiadosti a dokumenty, ktoré majú byť zmluvnej strane doručené budú, pokiaľ nie je v tejto Zmluve uvedené inak, zmluvnej strane doručované výlučne na adresu, uvedenú v článku 1. tejto Zmluvy.

Na účely vykonávania ustanovení tejto Zmluvy sú oprávnenými, resp. kontaktnými osobami (inde v Zmluve len „**Oprávnené osoby**“) nasledovné osoby:

**Za Kupujúceho:**

vyplní obstarávateľ (meno, priezvisko, funkcia)

tel.č.: vyplní obstarávateľ

e-mail: vyplní obstarávateľ

**Za Predávajúceho:**

vyplní uchádzač (meno, priezvisko, funkcia)

tel.č.: vyplní uchádzač

e-mail: vyplní uchádzač

Pre vylúčenie pochybností platí, že Oprávnené osoby zmluvných strán nie sú oprávnené Zmluvu meniť ani ukončiť.

1. Oprávnené osoby, ako aj všetky kontaktné údaje, podľa bodu 11.4 tohto článku Zmluvy, môžu zmluvné strany meniť písomným oznámením doručeným druhej zmluvnej strane (stačí e-mailom). Takáto zmena Zmluvy je účinná doručením písomného oznámenie druhej zmluvnej strane bez potreby uzatvorenia písomného dodatku k Zmluve.
2. Oznámenia, žiadosti a dokumenty doručované podľa Zmluvy budú vždy vyhotovené v slovenskom jazyku.

**ČLÁNOK 12.**

**ZACHOVANIE DÔVERNOSTI INFORMÁCIÍ A OCHRANA OSOBNÝCH ÚDAJOV**

* + 1. Zmluvné strany sú povinné zaistiť utajenie získaných dôverných informácií spôsobom obvyklým pre utajovanie takýchto dôverných informácií, ak nie je výslovne dohodnuté inak. Táto povinnosť platí bez ohľadu na ukončenie platnosti a účinnosti Zmluvy. Zmluvné strany sú povinné zaistiť utajenie dôverných informácií aj u svojich zamestnancov, zástupcov, ako aj iných spolupracujúcich tretích strán, pokiaľ im takéto informácie boli poskytnuté.
    2. Za dôverné informácie sa považujú všetky a akékoľvek údaje, dáta, podklady, poznatky, dokumenty alebo akékoľvek iné informácie, bez ohľadu na formu ich zachytenia:

1. ktoré sa týkajú zmluvnej strany (najmä informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva) a všetky ďalšie informácie o zmluvnej strane,
2. ktoré sú zbierané, spracované, resp. odosielané prostredníctvom OIS v rámci manažmentu odpočtov vodomerov z odberných miest,
3. ktoré sa týkajú obchodných partnerov zmluvných strán,
4. pre ktoré je stanovený všeobecne záväznými právnymi predpismi platnými a účinnými na území Slovenskej republiky osobitný režim nakladania (najmä obchodné tajomstvo, bankové tajomstvo, daňové tajomstvo, osobné údaje, utajované skutočnosti),
5. ktoré sú výslovne zmluvnou stranou označené ako „dôverné“ alebo iným obdobným označením.
   * 1. Dôverné informácie poskytnuté, odovzdané, oznámené, sprístupnené alebo akýmkoľvek iným spôsobom získané jednou zmluvnou stranou od druhej zmluvnej strany na základe alebo v akejkoľvek súvislosti so Zmluvou môžu byť použité výlučne na účely plnenia Predmetu zmluvy a v súlade s predpismi, ktoré upravujú nakladanie s takýmito údajmi. Zmluvné strany sa zaväzujú dôverné informácie ako aj všetky informácie poskytnuté, odovzdané, oznámené, sprístupnené alebo akýmkoľvek iným spôsobom získané zmluvnými stranami na základe Zmluvy udržiavať v prísnej tajnosti, zachovávať o nich mlčanlivosť a chrániť ich pred zneužitím, poškodením, zničením, znehodnotením, stratou a odcudzením, a to i po ukončení platnosti a účinnosti Zmluvy. Zmluvná strana nie je oprávnená bez predchádzajúceho písomného súhlasu druhej zmluvnej strany dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely plnenia Predmetu zmluvy, a to ani po ukončení platnosti a účinnosti Zmluvy, s výnimkou prípadu ich poskytnutia a/alebo odovzdania a/alebo oznámenia a/alebo sprístupnenia odborným poradcom zmluvnej strany (vrátane právnych, účtovných, daňových a iných poradcov alebo audítorov), ktorí sú buď viazaní všeobecnou profesionálnou mlčanlivosťou stanovenou alebo uloženou platnými právnymi predpismi alebo sú povinní zachovávať mlčanlivosť na základe písomnej dohody so zmluvnou stranou.
     2. Povinnosť zmluvných strán zachovávať mlčanlivosť o dôverných informáciách sa nevzťahuje na informácie, ktoré:
6. boli zverejnené už pred podpisom Zmluvy, čo musí byť preukázateľné na základe poskytnutých podkladov, ktoré túto skutočnosť dokazujú,
7. sa stanú všeobecne a verejne dostupné po podpise Zmluvy z iného dôvodu ako z dôvodu porušenia povinností podľa Zmluvy, čo musí byť preukázateľné na základe poskytnutých podkladov, ktoré túto skutočnosť dokazujú,
8. majú byť sprístupnené na základe povinnosti stanovenej platnými právnymi predpismi, rozhodnutím súdu, prokuratúry alebo iného oprávneného orgánu verejnej moci, pričom v tomto prípade zmluvná strana, ktorá je povinná informácie sprístupniť, bezodkladne doručí druhej zmluvnej strane písomné oznámenie o tejto skutočnosti ešte pred sprístupnením týchto informácií,
9. boli získané zmluvnou stranou od tretej strany, ktorá ich legitímne získala, a ktorá nemá žiadnu povinnosť, ktorá by obmedzovala ich zverejňovanie.
   * 1. Každá zmluvná strana bude zachovávať mlčanlivosť ohľadne dôvernej informácie poskytnutej druhou zmluvnou stranou, a to s rovnakou starostlivosťou, s akou zachováva mlčanlivosť o vlastnej dôvernej informácii rovnakej povahy, vždy však najmenej v rozsahu primeranom odbornej starostlivosti. Každá zmluvná strana sa zaväzuje zabezpečiť s využitím technických, organizačných a administratívnych prostriedkov potrebné opatrenia za účelom zamedzenia úniku, zneužitia, poškodenia, zničenia, znehodnotenia, straty alebo odcudzenia dôvernej informácie a je povinná viesť dôverné informácie oddelene od dôverných informácií získaných od akejkoľvek tretej osoby.
     2. Povinnosť mlčanlivosti zmluvných strán ohľadne dôverných informácií podľa Zmluvy trvá aj po skončení Zmluvy. Táto povinnosť prechádza na právnych nástupcov zmluvných strán.

## V prípade porušenia povinnosti mlčanlivosti ohľadne dôverných informácií niektorou zmluvnou stranou, je dotknutá zmluvná strana oprávnená domáhať sa ochrany podľa ustanovení § 53 a nasl. Obchodného zákonníka; tým nie je dotknuté právo poškodenej zmluvnej strany na náhradu škody.

## Osobné údaje sú v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „Zákon o ochrane osobných údajov“) údaje týkajúce sa identifikovanej fyzickej osoby alebo identifikovateľnej fyzickej osoby, ktorú možno identifikovať priamo alebo nepriamo, najmä na základe všeobecne použiteľného identifikátora, iného identifikátora, ako je napríklad meno, priezvisko, identifikačné číslo, lokalizačné údaje alebo online identifikátor, alebo na základe jednej alebo viacerých charakteristík alebo znakov, ktoré tvoria jej fyzickú identitu, fyziologickú identitu, genetickú identitu, psychickú identitu, mentálnu identitu, ekonomickú identitu, kultúrnu identitu alebo sociálnu identitu (ďalej len „Osobné údaje“).

## Pokiaľ budú zmluvné strany v súvislosti s uzatvorením a plnením tejto Zmluvy spracúvať aj osobné údaje fyzických osôb z prostredia druhej zmluvnej strany, sú povinné dodržiavať všeobecne záväzné právne predpisy o ochrane osobných údajov, najmä Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“) a Zákon o ochrane osobných údajov, ako aj iné zákony, nariadenia a štandardy, a to vždy v ich v aktuálnom znení.

## Na strane Kupujúceho je možné kontaktovať osobu zodpovednú za osobné údaje na [gdpr@bvsas.sk](mailto:gdpr@bvsas.sk). V rozsahu, v akom je potrebné Zmluvu alebo nadväzujúce podklady, vrátane v nich uvedených osobných údajov fyzických osôb, evidovať a uchovávať na účely daňovej, účtovnej alebo podobnej evidencie alebo tieto osobné údaje inak spracúvať na účely daňových, účtovných, BOZP a/alebo podobných predpisov, napr. na účely doručenia faktúry príslušnému pracovníkovi druhej zmluvnej strany, je zodpovedajúce uchovávanie a ďalšie spracúvanie osobných údajov nevyhnutné na splnenie príslušnej zákonnej povinnosti zmluvnej strany [podľa čl. 6 ods. 1 písm. c) GDPR]. Zmluvné strany spracúvajú uvedené osobné údaje [podľa čl. 6 ods. 1 písm. f) GDPR], napr. za účelom komunikácie s príslušnými pracovníkmi druhej zmluvnej strany súvisiacej s plnením Zmluvy.

## Zmluvná strana je povinná zabezpečiť, aby boli vykonané všetky príslušné preventívne opatrenia na zaistenie bezpečnosti a predchádzanie poškodeniu, strate alebo zničeniu osobných údajov. Pokiaľ sa osobné údaje jednej zmluvnej strany stanú dostupnými pre neoprávnenú osobu alebo ich takáto osoba získa, druhá zmluvná strana je povinná bezodkladne upovedomiť dotknutú zmluvnú stranu o danom neoprávnenom prístupe a postupovať v súčinnosti s dotknutou zmluvnou stranou pri výkone akýchkoľvek opatrení s cieľom zmierniť následky straty alebo neoprávneného prístupu k osobným údajom. V stanovených prípadoch je zmluvná strana povinná vykonať všetky príslušné opatrenia na zabezpečenie, aby všetci jej zástupcovia a obchodní partneri, konali v súlade s týmto ustanovením pri každom spracovaní osobných údajov, ktoré sú súčasťou Zmluvy.

**ČLÁNOK 13.**

MOŽNOSTI UKONČENIA ZMLUVNÉHO VZŤAHU

1. Táto Zmluva môže byť ukončená, pred uplynutím doby, na ktorú je uzavretá, jedným z nasledovných spôsobov:
2. písomným odstúpením od tejto Zmluvy v prípadoch a za podmienok podľa tejto Zmluvy alebo podľa § 344 a nasl. Obchodného zákonníka;
3. písomnou výpoveďou Kupujúceho aj bez uvedenia dôvodu, s výpovednou lehotou 6 (slovom: šesť) mesiacov, ktorá začína plynúť prvým dňom kalendárneho mesiaca nasledujúceho po doručení písomnej výpovede Predávajúcemu;
4. písomnou dohodou zmluvných strán, v ktorej si zmluvné strany vysporiadajú vzájomné záväzky;
5. V prípade, ak ktorákoľvek zo zmluvných strán poruší niektorú zo svojich povinností, porušenie ktorej Obchodný zákonník alebo táto Zmluva nepovažuje za podstatné a nesplní takúto povinnosť ani v dodatočnej primeranej lehote, ktorá jej bola druhou zmluvnou stranou poskytnutá, môže druhá zmluvná strana od Zmluvy odstúpiť.
6. Za podstatné porušenie zmluvných povinností v zmysle tejto Zmluvy, s právom Kupujúceho okamžite od Zmluvy odstúpiť, zmluvné strany považujú tieto skutočnosti:
7. Predávajúci je v omeškaní s dodaním OIS o viac ako 15 (slovom: pätnásť) kalendárnych dní;
8. Zhotoviteľ nedodrží viac ako 2-krát lehoty stanovené pre vadu (incident) úrovne „kritická“ („time to response“ a/alebo „time to fix“) podľa prílohy č. 1 tejto Zmluvy;
9. Predávajúci sa dostal do omeškania s odstránením vady v lehote podľa bodu 7.8 článku 7. tejto Zmluvy o viac ako 5 (slovom: päť) pracovných dní;
10. akékoľvek vyhlásenie Predávajúceho podľa tejto Zmluvy sa ukáže ako nepravdivé;
11. Predávajúci alebo oprávnená osoba v zmysle RPVS nemá splnenú niektorú povinnosť podľa Zákona o RPVS;
12. v prípade, že nastane niektorý z prípadov podľa § 19 Zákona o verejnom obstarávaní;
13. Predávajúci poveril tretiu stranu poskytnutím časti Predmetu Zmluvy bez predchádzajúceho písomného súhlasu Kupujúceho alebo zmenil subdodávateľa bez predchádzajúceho písomného súhlasu Kupujúceho;
14. Predávajúci porušil niektorú z povinností o ochrane, spracúvaní a bezpečnosti osobných údajov a dôverných informácií, uvedených v článku 12. tejto Zmluvy;
15. stratí oprávnenie poskytovať plnenie v zmysle tejto Zmluvy.
16. Predávajúci môže okamžite odstúpiť od tejto Zmluvy v prípadoch podstatného porušenia zmluvnej povinnosti Kupujúcim, pričom za podstatné porušenie sa považuje, ak sa Kupujúci dostane do omeškania so zaplatením faktúry o viac ako 60 (slovom: šesťdesiat) kalendárnych dní.
17. Právne účinky odstúpenia od Zmluvy nastávajú momentom doručenia písomného oznámenia o odstúpení druhej zmluvnej strane.
18. Odstúpenie od Zmluvy nemá vplyv na povinnosť povinnej strany zaplatiť zmluvnú pokutu pre porušenie povinnosti, ktorej sa odstúpenie (ako aj povinnosť zaplatiť zmluvnú pokutu) týka.
19. Odstúpením od Zmluvy zanikajú všetky práva a povinnosti zmluvných strán v nej upravené, okrem nárokov na náhradu spôsobenej škody, nárokov na zmluvné, resp. zákonné sankcie a úroky, ako aj nároku Kupujúceho na bezplatné odstránenie zistených vád dodania, resp. záručných vád a ostatných práv a povinností, ktoré vzhľadom na svoju povahu majú trvať aj po ukončení Zmluvy. V prípade ukončenia Zmluvy z dôvodu odstúpenia od Zmluvy zo strany Kupujúceho, resp. v prípade vypovedania Zmluvy Kupujúcim, má Kupujúci nárok na vrátenie pomernej časti už uhradenej Kúpnej ceny na príslušný kalendárny rok.

**ČLÁNOK 14.**

**ZÁVEREČNÉ USTANOVENIA**

14.1 Táto Zmluva nadobúda platnosť dňom jej podpisu oprávnenými zástupcami oboch zmluvných strán (ak oprávnení zástupcovia zmluvných strán nepodpíšu túto Zmluvu v ten istý deň, tak rozhodujúci je deň podpisu poslednej zmluvnej strany) a účinnosť dňom nasledujúcim po dni jej zverejnenia v Centrálnom registri zmlúv, vedenom Úradom vlády SR v zmysle § 47a zákona č. 40/1964 Zb. Občiansky zákonník v znení neskorších predpisov, v spojení so zákonom č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov.

14.2 Meniť alebo dopĺňať obsah tejto Zmluvy je možné len formou písomných dodatkov, a to na základe vzájomnej dohody oboch zmluvných strán, ak z tejto Zmluvy nevyplýva inak.

14.3 Vzájomné vzťahy zmluvných strán touto Zmluvou neupravené sa riadia príslušnými ustanoveniami Obchodného zákonníka, subsidiárne ustanoveniami Občianskeho zákonníka a ďalšími všeobecne záväznými právnymi predpismi Slovenskej republiky.

14.4 Predávajúci podpisom tejto Zmluvy vyhlasuje, že:

* nie je v čase uzatvorenia Zmluvy v úpadku, tak ako je definovaný v zmysle zákona č. 7/2005 Z. z. o konkurze a reštrukturalizácii a o zmene a doplnení niektorých zákonov;
* neprevedie svoje práva, vyplývajúce z tejto Zmluvy bez predchádzajúceho písomného súhlasu druhej zmluvnej strany. V opačnom prípade je takýto prevod práv neplatný.

14.5 Rozhodné právo je právo Slovenskej republiky, príslušným súdom na rozhodovanie prípadných sporov z tejto Zmluvy je súd Slovenskej republiky.

14.6 Táto Zmluva je vyhotovená v 3 (slovom: troch) vyhotoveniach, z ktorých 2 (slovom: dve) vyhotovenia si ponechá Kupujúci a 1 (slovom: jedno) vyhotovenie Predávajúci.

14.7 Zmluvné strany vyhlasujú, že Zmluvu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, že si Zmluvu si prečítali, jej obsahu porozumeli a na znak súhlasu ju podpisujú.

14.8 Neoddeliteľnou súčasťou tejto Zmluvy sú nasledovné prílohy:

Príloha č. 1 – Bližšia špecifikácia Predmetu zmluvy *(príloha č. 1 súťažných podkladov)*

Príloha č. 2 – Zoznam priamych subdodávateľov

V Bratislave, dňa ................ V ...................., dňa ................

**Za Kupujúceho: Za Predávajúceho:**

**Bratislavská vodárenská spoločnosť, a.s. vyplní uchádzač**

………………………………….... ……………………………...............

vyplní obstarávateľ (meno, priezvisko, funkcia) vyplní uchádzač (meno, priezvisko, funkcia)

…………………………………....

vyplní obstarávateľ (meno, priezvisko, funkcia)